ตอนมีเพศสัมพันธ์ยังไม่ทราบว่าตัวเองเป็นเชื้อราในช่องคลอดค่ะ แค่รู้สึกคันเล็กน้อยคิดว่าคงปกติ มีเพศสัมพันธ์ 1 ครั้ง หลังจากนั้น2-3วันดิฉันไปตรวจแล้วพบว่าเป็นเชื้อรา แบบนี้ผู้ชายจะเป็นด้วยมั้ยคะ ตอนนี้แฟนยังไม่มีอาการใดๆเลยไม่ทราบว่าติดเชื้อรามั้ย ดิฉันได้ยากินกับยาทามา ถ้าไปซื้อมาอีกชุดให้แฟนกินป้องกันไว้ได้มั้ยคะ
สวัสดีค่ะ การติดเชื้อราที่บริเวณอวัยวะเพศเกิดได้กับทั้งเพศหญิงและเพศชาย และสามารถติดต่อกันไปมาผ่านการมีเพศสัมพันธ์ได้ แม้โรคนี้จะไม่จัดเป็นโรคติดต่อทางเพศสัมพันธ์ก็ตามสำหรับผู้ชาย เชื้อราจะเกิดขึ้นบนหัวของอวัยวะเพศ และจะสร้างความระคายเคือง ทำให้มีของเหลวออกมา และทำให้อวัยวะเพศมีสีแดงขึ้นแต่อย่างไรก็ตาม ไม่ควรสั่งยามาให้แฟนกิน โดยที่แฟนยังไม่ได้ไปตรวจกับแพทย์นะคะ แพทย์จะตรวจร่างกาย และอาจตรวจเพิ่มเติมทางห้องปฏิบัติการร่วมด้วยเพื่อยืนยัน และหากมีระคายเคือง แสบร้อน หรือคันที่หนังหรือปลายอวัยวะเพศหนังหรือปลายอวัยวะเพศมีสีแดงหรือเกิดปื้นแดงขึ้นให้รีบไปพบแพทย์ค่ะ